Stimate acţionar,
Prin prezenta scrisoare dorim să vă informăm că, prin hotărârea Adunării Generale Extraordinare a Acţionarilor societății SOMETRA SA COPȘA MICĂ. din data de 15.06.2026,  s-a decis retragerea societăţii de la tranzacţionarea din cadrul sistemului alternativ de tranzacționare AeRO, administrat de Bursa de Valori Bucureşti.
Potrivit dispoziţiilor art. 115 din Regulamentul ASF nr. 5/2018, acţionarii care nu sunt de acord cu hotărârea privind retragerea de la tranzacţionare, pot solicita retragerea din societate, în termen de 45 de zile de la data de înregistrare, respectiv în termen de 45 de zile de la data de 16.09.2026, prin transmiterea în scris către societate a unei solicitări în acest sens.
Vă informăm că aveţi posibilitatea de vă înstrăina toate acţiunile pe care le deţineţi la SOMETRA  S.A., potrivit procedurii de retragere prezentată mai jos,  dacă îndepliniţi condiţiile legale prevăzute de Regulamentul nr. 5/2018, respectiv nu aţi participat la Adunarea Generală Extraordinară a Acţionarilor societății SOMETRA SA din data de 15.06.2026 sau, dacă aţi paticipat, aţi votat împotrivă şi aţi cerut să se consemneze acest lucru în procesul-verbal al şedinţei.
În cadrul solicitării privind retragerea din societate se precizează şi modalitatea prin care se doreşte efectuarea plăţii, urmând a se avea în vedere și dispozițiile art. 177 alin. (1)-(3)din Regulamentul ASF nr. 5/2018, potrivit cărora:

(1) Procesarea plăţilor reprezentând dividende şi orice alte sume cuvenite deţinătorilor de valori mobiliare potrivit deciziilor organelor societare/organelor în drept ale emitentului se va realiza prin intermediul depozitarului central al valorilor mobiliare, potrivit regulilor emise în acest sens de către acesta, precum şi al participanţilor la sistemul acestora. Distribuţia dividendelor şi a altor sume cuvenite deţinătorilor de instrumente financiare, prin intermediul depozitarului central, precum şi al participanţilor se efectuează în conformitate cu prevederile contractelor ce se încheie în acest sens între depozitarul central şi emitenţi, între depozitarul central şi participanţii săi, precum şi între depozitarul central şi agenţii de plată.
(2) În cazul valorilor mobiliare evidenţiate la data de înregistrare în conturi individuale administrate de depozitarul central, plata dividendelor/altor sume cuvenite deţinătorilor respectivelor valori mobiliare se realizează de către depozitarul central prin intermediul agentului de plată desemnat, în conformitate cu prevederile legale în vigoare.
(3) În cazul valorilor mobiliare evidenţiate la data de înregistrare în conturi administrate de un intermediar participant la sistemul depozitarului central, plata dividendelor/altor sume cuvenite deţinătorilor de valori mobiliare se realizează de către depozitarul central prin intermediul depozitarului central şi al participanţilor respectivi.
Procedura solicitării retragerii din societatea SOMETRA S.A. de către acţionarii care nu sunt de acord cu hotărârea retragerii de la tranzacţionare
În situația în care AGEA adoptă hotărârea privind retragerea de la tranzacționare, SOMETRA SA (denumită mai departe „Societatea”) va informa, prin scrisoare recomandată cu confirmare de primire, toţi acţionarii înregistraţi la data de referinţă 08.06.2026 care nu au participat la AGEA în care s-a hotărât retragerea de la tranzacţionare cu privire la hotărârea AGEA, inclusiv cu privire la preţul pe acţiune ce urmează a fi achitat în cazul retragerii acţionarilor din cadrul emitentului. 
Scrisorile recomandate se transmit la adresa acţionarului existentă în evidenţa depozitarului central care ţine registrul acţionarilor emitentului.
Acționarii care îndeplinesc cumulativ următoarele condiții:
a) nu au votat în favoarea Hotărârii Adunării Generale Extraordinare a Acționarilor SOMETRA S.A. din data de 15.06.2026 privind retragerea de la tranzacționare de pe sistemul multilateral de tranzacționare administrat de către Bursa de Valori București a acțiunilor emise de SOMETRA S.A. și radierea acestora de la Autoritatea de Supraveghere Financiară, având consecința dobândirii caracterului de societate pe acțiuni de tip închis;
b) au deținut respectivul pachet de acțiuni atât la data de referință cât și la data de înregistrare au dreptul de a se retrage din societate și de a solicita cumpărarea acțiunilor lor de către societate.
Acționarii au dreptul de a solicita retragerea din societate în termen de 45 de zile de la data de înregistrare, respectiv până pe data de 02.11.2026 inclusiv, prin depunerea/transmiterea declarației de retragere și a documentelor necesare conform precizărilor de mai jos.
Declarațiile depuse după termenul maxim nu vor fi luate în considerare.
Prețul plătit de Societate pentru acțiunile celor care își exercită dreptul de retragere este de 2.5lei/acțiune, pret determinat de către evaluatorul independent NEOCONSULT VALUATION SRL în conformitate cu prevederile legale în vigoare.
Acționarii își pot exercita dreptul de retragere după cum urmează:
· Acționari persoane fizice:
· Prin prezentare la sediul societății din Copșa Mică, str. Fabricilior nr. 1, jud. Sibiu în zilele de luni si miercuri, în intervalul orar 9-12, marti, în intervalul orar 9-14.30, joi, în intervalul orar 11.30-14.30  unde vor semna declarația Anexa 1 și informarea privind prelucrarea datelor cu caracter personal Anexa 3 în fața reprezentantului societății și vor depune documentele menționate în declarația prevăzută de Anexa 1.
· Prin transmitere la sediul societății prin poștă/curier, situație în care vor transmite declarația Anexa 1 și informarea privind prelucrarea datelor cu caracter personal Anexa 3, în original, autentificate de un notar public precum și documentele precizate în declarația Anexa 1.
· Prin depunerea solicitării de retragere prin intermediul Depozitarului Central S.A. în conformitate cu reglementările legale.
· prin mijloace electronice, având ataşată semnătura electronică extinsă, Anexele 1 și 3 urmând să fie semnate și transmise în mod asemănător, la adresa de e_mail: info@sometra.ro 

· Acționari persoane juridice:
· Prin prezentare la sediul societății din Copșa Mică, str. Fabricilior nr. 1, jud. Sibiu, în zilele de luni si miercuri, în intervalul orar 9-12, marti, în intervalul orar 9-14.30, joi, în intervalul orar 11.30-14.30, unde reprezentantul acționarului persoană juridică va semna declarația  prevăzută la Anexa 2 și informarea privind prelucrarea datelor cu caracter personal (Anexa 3) în fața reprezentantului societății și vor depune documentele precizate în Anexa 2.
· Prin transmitere la sediul societății prin poștă/curier, situație în care vor transmite declarația prevăzută în Anexa 2 și informarea privind prelucrarea datelor cu caracter personal (Anexa 3), în original, autentificate de un notar public precum și documentele precizate în declarația de retragere din societate (Anexa 2).
· Prin depunerea solicitării de retragere prin intermediul Depozitarului Central S.A. în conformitate reglementările legale.
· prin mijloace electronice, având ataşată semnătura electronică extinsă a reprezentantului legal, Anexele 2 și 3 urmând să fie semnate și transmise în mod asemănător la adresa de e_mail: info@sometra.ro 

Societatea le reamintește acționarilor că, potrivit Hotărârii AGEA din data de 25.01.2023 capitalul social a fost redus de la cu suma de 137.371.871 Lei, de la 146.062.265 Lei la 8.690,395 Lei prin anularea unui număr de 54,948.748 pentru acoperirea pierderilor contabile.
Pe cale de consecință, numărul de acțiuni deținut de fiecare acționar al societății a fost redus prin aplicarea unei rate de diminuare de 0,94050272l, astfel încât numărul de acțiuni înregistrat în contul fiecărui acționar în prezent la Depozitarul Central SA este calculat prin înmulțirea numărul inițial de acțiuni cu 0,06.
Societatea va achita acţionarilor care solicită retragerea contravalorii acţiunilor, în termen de cel mult 15 zile lucrătoare de la primirea cererii.
Cu stimă,
______________________
Preşedintele Consiliului de Administratie
Christos Efstathiadis

